Zoologie. De Rhinocerote tichorhino.  - 253 
formam, quam in tabulae nostrae XXIV figura 1 et 2 offerunt. — Ossa 
frontis, facie exteriore superiore, ut videtur, in uriversum subhexagona, 
postice multo (fere duplo) angustiora quam in anteriore parte, medio autem 
inter oculos latissima et figura in universum reliquarum specierum similia 
evadunt, ita quidem, ut Rhinocerotum bicornium more, faciem superiorem 
convexam et plus minusve asperam, lateribus devexam et plus minusve 
compressam, margine vero depressam praebeant. Partis posterioris superior 
facies tetragona, ossibus bregmatis minus elevata, sed depressa et plana, 
interdum fossula triangulari, e medio cristulam emittente, postice instructa, 
Partis posterioris latera excavata fossae temporalis partem anteriorem pro- 
minentem, ut in aliis mammalibus, componunt. Faciei superioris ossis frontis 
pars media et anterior eminentiam centralem convexam, plus minusve 
insignem, antice et postice, praesertim autem in laterum anteriore parte, 
plus minusve devexam et compressam exhibet. Convexitas inter orbitarum 
anteriorem partem, nominatim inter arcum orbitalem valde incrassatum et 
asperum, major quam in reliquis locis apparet et aream maximam, rotun- 
dato-rhomboidalem, medio magis elevatam et convexam, lateribus vero plus 
minusve depressam et devexam vel parum compressam, sulcis vascularibus 
et papillis tuberculisque osseis irregularibus, sparsis, frequentissimis, laceris, 
magnitudine variis, in senioribus multo magis evolutis, asperam vel asper- 
rimam sistitt In reliquis vero etiam ossis frontis faciei superioris partibus, 
praesertim in parte anteriore, papillae asperae, similes sparsae, sed numero 
et magnitudine minores vel minimae conspiciuntur. Area rhomboidalis an- 
tice et postice acutior, lateribus paulo obtusior et sublatior observatur. 
Anguli ejus anterioris medium in aliis craniis modice devexum, in aliis, et 
quidem in longe pluribus (in 9 craniorum nostrorum), fossa plus minusve 
distincta elongata, aspera, e medio cristulam asperam emittente, instructum, 
in aliis denique, sed rarius, fossae loco in cristulam elevatum animadver- 
titur. Area rhomboïdalis (frontalis) aspera ceterum ab area nasali in crantis 
